ብሓሙስ ቤተ መንግስቲ ኣሜሪካ [ዋይት ሃውስ] ኣብ ዝሃቦ መግለጺ እቲ ምክትል ፕሬዚደንት ፔንስ ክገብሮ ዝተመደበ ርክብ ብመሰረት እቲ መደብ ክካየድ ምዃኑ ገሊጹ። ዋላ ሕዚ ፔንስ ምስ ፕሬዚደንት ዓባስን ካልኦት መራሕቲ ፍልስጤም ንምርካብ ድሌት ዘለዎ እንትኸውን፡ ዝኾነ ካብቲ ዝተመደበ ርክብ ምስሓብ ድማ ዓንቃፊ ምዃኑ ሓደ ብዓል-ስልጣን ዋይት ሃውስ ገሊጹ። ምክትል ፕሬዚደንት ፔንስ ኣብቲ ኣብ ወርሒ ታሕሳስ ዝገብሮ ዑደቱ ንእስራኤልን ግብጽን ክበጽሕ ምዃኑ ተፈሊጡ ኣሎ። ምክትል ፕሬዚደንት ፔንስ ኣብ ግዝኣት ፍልስጤም ቅቡል ከምዘይኮነን እቲ ምስ መራሒ ፍልስጤም ክግበር ዝተመደበ ርክብ'ውን ከምዘይካየድ፡ ጂብሪል ራጁብ ዝተባህለ ሓደ ላዕለዋይ ብዓል-ስልጣን ሰልፊ ፋታሕ ገሊጹ። ስጋብ ሕዚ ፕሬዚደንት ዓባስ ብዛዕባ'ዚ ጉዳይ ዝኾነ መግለጺ ኣይሃበን ዘሎ። ስለምንታይ እዩ ትራምፕ ናይ ኣሜሪካ ፖሊሲ ዝቐየረ?
